รมว.ยุติธรรม ลุยเร่งทำ ก.ม.ริบทรัพย์คดียาเสพติด คาดชงสภา ม.ค.64 
รมว.ยุติธรรม เดินหน้าสุดซอย ทำกฎหมายริบทรัพย์สินตามมูลค่า Value – based คาดส่งสภาพิจารณา ม.ค.64 จ่อแถลงร่วมดีเอสไอศุกร์นี้ หลังใช้อุปกรณ์พิเศษ ยึดทรัพย์ผู้ค้ายาได้เพียบวันที่ 19 ส.ค. นายสมศักดิ์ เทพสุทิน รมว.ยุติธรรม พร้อมด้วยนายวิศิษฎ์ วิศิษฎ์สรอรรถ ปลัดกระทรวง ร่วมกันเป็นประธานการประชุมผู้บริหารกระทรวงกระทรวงยุติธรรม ในวันที่ 19 สิงหาคม 2563 บรรยากาศการประชุม ยังคงมีรองอธิบดีจากกรมต่างๆ ในสังกัดกระทรวงยุติธรรม เข้าร่วมประชุมแทนอธิบดี เพราะนายสมศักดิ์ ต้องการเห็นศักยภาพของบุคลากร โดยได้กำชับในหลายประเด็น ทั้งการใช้งบประมาณในช่วงปลายให้คุ้มค่า และติดตามพระราชบัญญัติคู่ชีวิตว่าเวลานี้มีความคืบหน้าอย่างไรบ้างนอกจากนี้ นายสมศักดิ์ ยังระบุถึงความคืบหน้าการศึกษากรอบแนวคิด Value – based เพื่อเพิ่มประสิทธิภาพมาตรการยึดทรัพย์สินเครือข่ายยาเสพติด ล่าสุดสำนักงานคณะกรรมการป้องกันและปราบปรามยาเสพติด (ป.ป.ส.) ได้ประชุมคณะอนุกรรมการศึกษาและพิจารณาแนวทางการนำหลักการริบทรัพย์สินตามมูลค่ามาใช้ ในคดีความผิดเกี่ยวกับยาเสพติด ครั้งที่ 2/2563 มีมติเห็นชอบในหลักการ ขั้นตอนการนำมาตรการริบทรัพย์สินตามมูลค่ามาใช้ในคดียาเสพติดโดยสำนักงาน ป.ป.ส. ได้จัดทำ Timeline การเสนอร่างกฎหมายเกี่ยวกับการดำเนินการริบทรัพย์สินตามมูลค่า ขณะนี้อยู่ระหว่างแต่งตั้งคณะอนุกรรมการศึกษาและพิจารณาแนวทางการนำหลักการริบทรัพย์สินตามมูลค่ามาใช้ในคดีความผิดเกี่ยวกับยาเสพติด เพื่อยกร่าง พ.ร.บ.มาตรการในการปราบปรามผู้กระทำความผิดเกี่ยวกับยาเสพติด เสนอรองนายกรัฐมนตรี (นายวิษณุ เครืองาม) เพื่อให้ความเห็นชอบ ก่อนเสนอเรื่องต่อ ครม. ในเดือนพฤศจิกายน 63 ต่อไป คาดว่าร่าง พ.ร.บ.มาตรการในการปราบปรามผู้กระทำความผิดเกี่ยวกับยาเสพติด จะแล้วเสร็จ และเสนอรัฐสภาพิจารณา ในเดือนมกราคม 64นายสมศักดิ์ ยังระบุว่า เวลานี้กรมสอบสวนคดีพิเศษ หรือดีเอสไอ สามารถดำเนินการตัดเครือข่ายวงจรยาเสพติด ด้วยการยึดทรัพย์ ตามนโยบาย พล.อ.ประยุทธ์ จันทร์โอชา นายกรัฐมนตรี เวลานี้ถือว่าประสบความสำเร็จเป็นอย่างมาก ในการใช้อุปกรณ์พิเศษติดตามเพียง 2 เดือนเท่านั้น โดยตนจะแถลงข่าวถึงตัวเลขที่บอกว่าประสบความสำเร็จ ในวันศุกร์ ที่ 21 สิงหาคม 2563 เวลา 10.00 น. ที่ห้องรับรอง ชั้น 2 กระทรวงยุติธรรม
รมว.ยุติธรรม เดินหน้าสุดซอย ทำกฎหมายริบทรัพย์สินตามมูลค่า Value – based คาด ส่งสภาพิจารณา ม.ค.64 จ่อแถลงร่วมดีเอสไอศุกร์นี้ หลังใช้อุปกรณ์พิเศษ ยึดทรัพย์ผู้ค้ายาได้เพียบ
รมว.ยุติธรรม,สมศักดิ์ เทพสุทิน,ริบทรัพย์,คดียาเสพติด,กฎหมายริบทรัพย์สิน,Value – based,ยึดทรัพย์เครือข่ายยาเสพติด,ข่าวทั่วไป